|  |  |
| --- | --- |
| **Izglītības iestāde** | **Veiktie remontdarbi/ vides pilnveidošana** |
| PII ”Saulespuķe” Bauskā | Šajā mācību gadā tiks veikti pasākumi drošības uzlabošanā; ir uzsākti priekšdarbi, lai ierīkotu videonovērošanu.  Papildināts metodisko līdzekļu klāsts ar Bee-Bot grīdas robotu komplektu, kurš ir lielisks palīgs dažādu prasmju un spēju attīstīšanā. Bee-Bot ir mazs mīļš robots-bite bērniem no trīs gadu vecuma, kurš attīsta bērnu matemātikas un pašizpausmes prasmes, palīdz veidot cēloņu un seku sakarības, kā arī māca vadīt ierīci un programmēt. |
| PII “Mārpuķīte” Rundālē | Remontdarbi šogad nav veikti, vairāk domāts par mācību vides pilnveidošanu. Tā kā gada prioritātes bija saistītas ar digitālās jomas pilnveidošanu, tad varam palepoties ar padarīto šajā jomā:   * Četrās lielākajās grupās uzstādīti interaktīvie ekrāni, iegādāta pieeja mācību platformai soma.lv; * Iegādātas robotu bitītes, sporta skolotāja piedalījusies pieredzes apmaiņā Jelgavas PII par robotikas nodarbību organizēšanu, mācību procesa dažādošanai un bērnu papildu izglītošanai digitālajā jomā; * Pamazām pilnveidojam Zaļo klasi interaktīvām nodarbībām āra apstākļos, nodarbību dažādošanai uzstādītas āra tāfeles. |
| PII ”Cālītis” Iecavā | Iestādē remontdarbi nenotika, taču pedagogi turpināja īstenot mācību gadā izvirzīto mērķi, kas saistās ar rotaļu un mācību vides pilnveidi rotaļu laukumos, lai mērķtiecīgāk un aktīvāk nākamajā mācību gadā varētu organizēt rotaļnodarbības āra vidē, radītu apstākļus bērnu pašvadītai darbībai.  Rotaļu nojumēs iekārtojam vidi tā, lai bērna mācīšanās izrietētu pati no sevis, lai bērnam ir iespēja darīt un domāt, un otrādi - domāt un darīt, iedziļināties tajās darbībās, kuras konkrētajā brīdī dara, lai bērna mācīšanās būtu pašmotivēta, lai bērnam ir interesanti, un bērns priecātos par saviem sasniegumiem.  Rotaļlietas un mācību materiālus iegādājamies jēgpilni, izglītības iestādes vadībai sadarbojoties ar grupu pedagogiem. |
| PII ”Dartija” Iecavā | Piešķirtā finansējuma ietvaros esam veikuši sekojošus darbus:   * Veiktas centrālās ieejas trepju nomaiņa; * Pašu darbinieku spēkiem labotas bojātās trepes:   + dienesta ieeja   + virtuves ieeja   + grupas “Pasaciņa” ieeja   + grupas “Bitītes” ieeja; * Pirmsskolas grupai “Zaķīši” iegādātas un uzstādītas jaunas funkcionālas mēbeles rotaļu telpas iekārtošanai; * Pirmsskolas grupai “Saulītes” iegādāts mīkstais inventārs (gultas veļa un dvieļi); * Pirmsskolas grupā “Bitītes” nomainīts logs rotaļu telpā; * Pirmsskolas grupā “Rūķi” uzstādīta jauna interaktīvā tāfele komplektā ar portatīvo datoru; * Visu sezonu nodrošinām teritorijas uzkopšanu, zāles pļaušanu rotaļu laukumos, sporta laukumā un visā koplietošanas teritorijā (kopējā teritorijas platība 1,9 ha); * Nomainītas smiltis un atjaunoti smilšu kastu pārklāji astoņām grupām; * Iestādes un grupu telpās veikti aktuālie remontdarbi; * Papildināta un atjaunota mācību līdzekļu bāze. |
| PII “Pasaulīte” Bauskā | * Procesā ir iepirkums apkures katla nomaiņai Bauskā, Saules ielā 8. * Divās grupās uzstādītas interaktīvās tāfeles un divās grupās - projektori un projekcijas ekrāni no Mežotnes sākumskolas. * Veikts kosmētiskais remonts vienā grupā Mežotnē. * Atjaunots gaitenis Saules ielā 8. * Atjaunotas smilškastes un remontētas rotaļierīces laukumos. * Uzstādītas krīta tāfeles zem pārejas bērnu rotaļām. * Jau 4. gadu veikta terases bruģa “lāpīšana” Saules ielā 8. |
| PII “Zīlīte” Bauskā | Šogad iestāde turpina labiekārtot grupu telpas, atjaunot un papildināt materiāltehnisko bāzi, sekojot tehnoloģiju attīstībai un programmu vajadzībām.   * Iegādāti astoņi planšetdatori, digitālās pildspalvas darbam grupās un individuālajām nodarbībām. Iegādāts A-3 krāsainais printeris. * Vienā grupā nomainītas nedrošās divstāvu gultas, uzstādot sešas četrvietīgas bērnu gultas un sešus dokumentu plauktus. * Uzstādīta piekļuves kontroles sistēma Bauskā, Plūdoņu ielā 60. Kontroles sistēma nodrošina drošu vidi darbiniekiem un bērniem, nepieļaujot iestādē nepiederošo personu iekļūšanu. * Veikts ventilācijas sistēmas remonts un nomainīti divi logi Dārza ielā 24/1. * Veikts baseina iekārtu remonts Dārza ielā 24/1. * Atjaunots ēkas fasādes pārsegums starp korpusiem Plūdoņa ielā 60. * Iestādē ir uzsākta “Multimodālo agrīno intervenču programma – “STOP 4-7”, nodrošinot izglītojamajiem un viņu ģimenēm atbalstu un apmācību Bauskas novadā. |
| PII “Cielaviņa” Vallē | Remontdarbi netika veikti |
| Bauskas Valsts ģimnāzija | * Sporta namam “Mēmele” iegādāta profesionālā grīdas uzkopšanas iekārta Cleanfix RA431 par 35198,68 EUR, izremontēta dežurantu telpa. * Skolas lasītava tikusi pie žurnālu plaukta par 472,21 EUR jaunāko preses izdevumu izvietošanai un uzglabāšanai. * Mācību priekšmeta “Dizains un tehnoloģijas” kabinetam iegādāti divi saliekamie galdi par 271,04 EUR. * Sadarbībā ar Informācijas un tehnoloģiju nodaļas speciālistiem veikta skolas 32 (trīsdesmit divu) stacionāro datoru atjaunināšana par 1183,97 EUR. * Ugunsdrošības prasību izpildei veikta ventilācijas sistēmas tīrīšana par 6972,08 EUR. * Ar skolas tehnisko darbinieku spēkiem veikts četru mācību kabinetu kosmētiskais remonts, 83. kabinetā siltuma nodrošināšanai ziemas periodā uzstādīts papildu radiators. * Trīs klašu telpās esošais apgaismojums tika nomainīts pret ekonomiskajām LED armatūrām. * Turpinās skolas telpu sagatavošanas darbi jaunajam mācību gadam. * Turpinās iepirkuma procedūra skolas teritorijas labiekārtošanas projektam. |
| Bauskas 2. vidusskola | Remontdarbi ir uzsākti skolas vecajā korpusā un plānots, ka remontdarbi pilnībā tiks pabeigti līdz šā gada pirmajam oktobrim. Visus 18 mācību kabinetus aprīkos ar jaunām, ergonomiskām mēbelēm, informāciju un komunikāciju tehnoloģijām skolēniem un skolotājiem.  Līdz šim remontdarbu zonā ir nomainīti visi inženierkomunikāciju tīkli - elektroapgāde, vājstrāvas, videonovērošana, apkure un ventilācija, veikti iekšējās apdares darbi, uzstādīts jauns grīdas segums visā ēkā. Uzsākti arī teritorijas labiekārtošanas darbi. |
| Iecavas vidusskola | Gatavojoties jaunajam mācību gadam, bija izsludināts atklāts konkurss “Aprīkojuma piegāde Iecavas vidusskolas vajadzībām”. Viena no atklātā konkursa daļām - “Mēbeļu piegāde mācību klašu aprīkošanai” par 27885,49 EUR ar PVN. Ar jauniem skolēnu galdiem un krēsliem tiks iekārtoti divi sākumskolas kabineti, matemātikas un bioloģijas kabinets. Dizaina un tehnoloģiju kabinets papildināts ar jauniem plauktiem mācību materiālu glabāšanai.  Konkursa sadaļā “Mēbeļu un funkcionālā aprīkojuma piegāde aktu zāles aprīkošanai” skolas aktu zāle papildināta ar skatītāju krēsliem, savukārt jaunās garderobes, ģērbtuves un kostīmu telpas aprīkotas ar garderobes statīviem, kostīmu pakaramajiem un grimēšanas galdiem.  Augusta beigās plānots pabeigt Iecavas vidusskolas pārbūves 1. kārtu - no 1. septembra skolēni varēs pusdienot atjaunotajās skolas ēdamzāles telpās. Esošais skolas ēdnīcas inventārs papildināts ar jauniem galdiem un soliem. Pusdienu gatavošanu atvieglos jauniegādātais virtuves aprīkojums: zupas vārāmais katls, konvencijas krāsns, ēdienu sadales līnija. Jaunajā mācību gadā skolēnu pusdienošana tiks organizēta divos starpbrīžos.  Skolas teritorijā izveidota Āra klase ar soliņiem un tāfeli. |
| Pilsrundāles vidusskola | * Pabeigti plānotie skolas apkārtnes labiekārtošanas darbi: pie skolas ierīkoti jauni soliņi, bruģēti gājēju celiņi, apgaismojums, autobusu gaidīšanas platforma, izveidots preču piegādes ceļš, lai piegādes nenotiktu pa iestādes centrālo ieeju. * Pabeigti sporta laukuma un tenisa kortu atjaunošanas darbi - žoga 3D paneļu montāža, t.sk. bojāto posmu maiņa, paneļu uzstādīšana, basketbola grozu, tiesnešu paaugstinājumu atjaunošana, sporta laukuma norobežojošo līniju atjaunošana uz lietā gumijas seguma, metāla stabu atjaunošana. * Remontdarbi mācību kabinetos: grīdu krāsošana, turpinām pagājušajā gadā iesākto - jauna grīdas seguma ieklāšana vēl divos mācību kabinetos, sienu krāsošana, žalūziju nomaiņa. * Iegādātas jaunas mācību grāmatas un mācību līdzekļi mācību procesa nodrošināšanai atbilstoši Skola 2030 mācību priekšmetu standartiem. * Iegādātas jaunas mēbeles mācību kabinetos. * Trīs jaunu portatīvo datoru iegāde. Procesā divu interaktīvo ekrānu iegāde. * Uzlabots iekārtojums vizuāli plastiskās mākslas kabinetā: uzstādītas jaunas izlietnes un piekares sistēmas skolēnu darbu izstādīšanai, uzstādīts dators, projektors un ekrāns. * Uzsākti dizaina un tehnoloģiju mācību kabinetu remontdarbi, lai varētu nodrošināt skolēniem mūsdienīgu mācību priekšmeta apguvi. * Remontdarbi skolotāju istabā. * Notiek visu iekštelpu uzkopšanas un sagatavošanas darbi jaunajam mācību gadam.   STRUKTŪRVIENĪBĀS:  Svitenes PII   * Pastaigu laukuma nojumes u.c. koka konstrukciju, un soliņu pārkrāsošana ar koksnes aizsardzības līdzekli * Karogu mastu krāsojuma atjaunošana * Telpu uzkopšanas darbi * Iegādāti nepieciešamie mācību līdzekļi pirmskolas mācību procesa nodrošināšanai   Bērsteles PII   * Bituma klājuma atjaunošana jumta segumam – plaisu novēršana * Pastaigu laukuma nojumes un citu koka konstrukciju un soliņu krāsojuma atjaunošana * Plānotie remontdarbi iekštelpās: koridora un mācību telpu sienu krāsojuma atjaunošana * Telpu uzkopšanas darbi * Iegādāti nepieciešamie mācību līdzekļi pirmskolas mācību procesa nodrošināšanai |
| Skaistkalnes vidusskola | Skaistkalnes vidusskola ir gatava jau sagaidīt skolēnus skolā.   * Zēnu tualetēs veikts kosmētiskais remonts. * Meiteņu mājturības kabinetam iegādātas  jaunas šujmašīnas Zinger. * Latviešu valodas kabinetā veikta mēbeļu nomaiņa  pret EKO. * Sagatavota pirmsskola un bērnudārzu grupas jaunajam mācību gadam: iegādātas  radošās spēles, rotaļlietas, puzles utt. * Gaidot pirmo klasi, pasūtītas jaunas mēbeles Lietuvā. |
| Misas pamatskola | Lieli finansiāli ieguldījumi telpu remontam netika plānoti, bet skolas darbinieki pašu spēkiem veic nelielus kosmētiskos remontus mācību kabinetos. Ir pasūtītas mēbeles mācību telpai, bērnudārza guļamistabai, gaiteņiem, diemžēl piegāde vēl kavējas.  Mazajā skoliņā, ko par savu mājvietu sauc pirmsskolas izglītības grupas, pašu spēkiem saremontēts jumts, lai izvairītos no nepatīkamiem pārsteigumiem rudens lietavu un ziemas sniega periodā.  Domājot par racionālu pieeju brīvā laika organizēšanai bērniem, kuri pirmsskolā pavada visu dienu, esam izremontējuši jaunās dežūrgrupas garderobi un tualeti. |
| Bauskas pilsētas pamatskola | Atjaunots daļējs  sienu  krāsojums, nokrāsotas sienas sešos kabinetos, atjaunots krāsojums skolas gaiteņos, vienā kabinetā  veikta grīdas izlīdzināšana, kur tiks ieklāts linolejs, un tiks krāsota siena.  Gatavošanās mācību gadam vēl turpinās. |
| Iecavas pamatskola | Paši saviem spēkiem esam uzlabojuši piecus mācību kabinetus, vienu darba kabinetu, tos pieremontējot un pārkrāsojot.  Trijās mācību telpās vecās lampas nomainītas uz LED apgaismojumu.  Pašlaik tiek veikts viena mācību kabineta remonts. Plānots skolas fasādes remonts un trīs jumtiņu remonts bijušajai internāta ēkai. |
| Uzvaras pamatskola | Gatavojoties jaunajam mācību gadam, šajā vasarā veikta klašu un bērnudārza telpu grīdu lakošana, citi sīki remontdarbi telpu vizuālā izskata atjaunošanai.  Dažādu objektīvu apstākļu dēļ lieli remontdarbi nav veikti, tikai novērstas neparedzētas avārijas situācijas. |
| Vecsaules pamatskola | Remontdarbi veikti skolas ēdnīcas ēdamzāles ģērbtuvē, ēdamzālē veikts grīdas un griestu remonts. |
| Codes pamatskola | Šogad nenotika lieli remontdarbi. Lai sagatavotu skolu jaunajam mācību gadam, skolas remontstrādnieks veicis šādu darbus:   * nomainot krāsoto grīdas segumu, pirmsskolas grupiņā “Podziņas” izklāts lamināts, kā arī dienas gaismas nomainītas pret LED apgaismojumu; * piecgadīgo bērnu grupā, 4. klases un 2. klases telpās dienas gaismas nomainītas pret LED apgaismojumu. |
| Īslīces pamatskola | * Trijos stāvu gaiteņos nomainītas 44 dienas gaismas lampas, uzstādot 22 jaunas ekonomiskas LED lampas; * Trīs klasēs veikts grīdu kosmētiskais remonts; * Trīs klasēs veikts galdu krāsojums; * Turpinās pirmā stāva gaiteņa (vecais korpuss) kosmētiskais remonts; * Ēdnīcas telpās ierīkota siltā ūdens padeve.   Pirmsskolas izglītības iestādē Lauku ielā 8 veikts kāpņu laukumu grīdas kosmētiskais remonts visos četros stāvos. |
| Griķu pamatskola | * Bērnudārza "Dzirnaviņas" teritorijā nomainīts žogs un vārti, bet 2. stāva gaitenī veikts remonts: sienu apdare ar riģipsi, krāsošana, jauna apgaismojuma ierīkošana. * Bērnudārzā "Mūsa" veikts neliels kosmētiskais remonts 1. stāva gaitenī. * Atbilstoši budžeta iespējām, Griķu pamatskolā šogad  remontdarbi netika īstenoti. |
| Valles pamatskola | Pirmo vasaru skolā nenotiek remontdarbi, tikai mazi kosmētiskie darbiņi. |
| Pamūšas speciālā pamatskola | * Veikts elektroinstalācijas remonts un nomainīti gaismekļi internāta ēkā 873,02 EUR apmērā. * Pēc jumta rekonstrukcijas jaunās skolas ēkā veikti sienu labošanas darbi un papilddarbi esošā zibens novedēja pārbūvei 3674,75 EUR apmērā. * Nomainīts jumta segums šķūnītim un pagrabam 1191,85 EUR apmērā. |
| Zālītes speciālā pamatskola | Remontdarbi nav veikti. |
| Iecavas novada sporta skola ”Dartija” | Iecavas sporta skolā "Dartija" remontdarbi, gatavojoties nākamajam mācību gadam, nav veikti, jo visās sporta nama telpās kosmētiskais remonts tika veikts Covid-19 ierobežojumu laikā. |
| Vecumnieku sporta skola | Vecumnieku sporta skolā nav veikti remontdarbi vai citi īpaši darbi, lai uzsāktu jauno mācību gadu. |
| Vecumnieku mūzikas un mākslas skola | Plānots salabot saplīsušās flīzes pie ieejas skolā un elektrību skolas zālē. |
| Bauskas mūzikas un mākslas skola | Ir izremontēts tikai viens kabinets (ar sava budžeta mazajiem līdzekļiem). Par pašu rakstītā projekta iegūto finansējumu uzstādīti trīs soliņi, un ar skolas finansējumu izveidota neliela atpūtas vieta gan pilsētas iedzīvotājiem, gan pašiem. |
| Bauskas Bērnu un jauniešu centrs | Remontdarbi nav veikti. |